**Felsőbbfokú Tanulmányok Intézete**

**9730 Kőszeg, Chernel utca 14.**

**9731 Kőszeg, Pf.4.**

**94/200-520**

**Felsőbbfokú Tanulmányok Intézete**

**AJÁNLATKÉRÉS**

1. **Ajánlatkérő megnevezése és elérhetősége:**

Név: Felsőbbfokú Tanulmányok Intézete

Cím: 9730 Kőszeg, Chernel u. 14.

Képviseli: Dr. Miszlivetz Ferenc, főigazgató

Tel/Fax.: +36/94/200-520

E-mail: [contact@iask.hu](mailto:contact@iask.hu)

a továbbiakban: „**Ajánlatkérő**”

1. **Kapcsolattartó megnevezése és elérhetősége:**

Név: Gellén-Kovács Ágnes

Cím: 9731 Kőszeg, Pf.4., székhely: 9730 Kőszeg, Chernel u. 14.

Tel/Fax.: +36/94/200-527

E-mail: agnes.gellen-kovacs@iask.hu

1. **A beszerzés tárgya, mennyisége, műszaki leírása:**

**Az ajánlat tárgya:**

Szakértői támogatói feladatok ellátása megbízó INTERREG Europe programban megvalósuló PGI05790 számú Local Flavours projekt keretében, a Program Közös Titkársága által (Joint Secretariat) 2021. május 24-én jóváhagyott módosítási kérelemben foglaltak szerint megvalósítandó háttértanulmány-sorozat és kapcsolódó disszeminációs feladatok megvalósítására.

A feladatok ellátását megbízó az alábbi ütemezésben kéri:

| **No.** | **Feladat** | **Leírás** | **Határidő** |
| --- | --- | --- | --- |
| 1. | **Magyar nyelvű részletes esettanulmánykötet** kiválasztott jó gyakorlatokról (80-100 oldalas fényképekkel ellátott, térképes tanulmány) | 10-15, a projekt keretében jó gyakorlatként megválasztott ún. ’Good Practice’-ek magyar nyelvű változatai, hazai értinettek számára releváns információkkal (a megvalósítás földrajzi helye, társadalmi-gazdasági területi aspektusok) amelyek közül több a helyi értinetteknek készülő kiadványba is bekerül. | 2021. augusztus 31. |
| 2. | **Fejlesztéspolitikai Összefoglaló** a 2021-2027-es programozási időszak irányelveiről, fejlesztési lehetőségeiről a KRAFT regionális fejlesztési program területére (Nyugat-Pannónia) kiemelten a kulturális örökség témakörre is tekintettel (50-60 oldalas tanulmány) | A tanulmány mutassa be az Uniós célkitűzéseket, a kohéziós politika irányelveit, prioritásait és a hazai Operatív Programokat. Tartalmazzon konkrét javaslatokat a területen működő vállalkozások, szervezetek és intézmények számára kiemelten az Írottkő Natúrpark területén. | 2021. augusztus 31. |
| 3. | **Mélyinterjúk** az elmúlt időszak eredményeiről az ITS tükrében és a jövőbeni fejlesztési elképzelésekről (jelentés és az interjúk szintézise maximum 10 oldal) | Kettő szakértői interjú: Kőszeg Város Önkormányzata és az Írottkő Natúrparkért Egyesület, mint TDM szervezet. Utóbbi esetében az interjú a kérdőíves felmérést megelőzően kell történjen. | 2021. augusztus 31. |
| 4. | A **Fejlesztéspolitikai Összefoglaló** bemutatása online helyi érintett találkozó keretében | 60-90 perces webinárium formájú online helyi értinett találkozó a kulturális örökség, turizmus és kapcsolódó ágazatok területen működő gazdasági szervezetek, intézmények számára a KRAFT program területén | 2021. szeptember 30. |
| 5. | **Helyi értinett találkozó a lakosság részvételével 1.** („szabadtéri információs nap”) | A lakosság tájékoztatása a projekt céljáról, tapasztalatcseréről, valamint a 2022 februárjában induló 2. fázis (akcióterv megvalósítása) tervezett tevékenységeiről, a lakosság kapcsolódási lehetőségeiről | 2021. szeptember 30. |
| 6. | **Online kérdőíves felmérés megvalósítása** a kulturális örökség, turizmus és kapcsolódó ágazatok területen működő gazdasági szervezetek körében kiemelten az Írottkő Natúrpark területén, valamint a **kapcsolódó kutatási jelentés összeállítása** (30-50 oldalas dokumentum és a válaszok tisztított adatbázisa) | A felmérés tartalmi elemei: a COVID-19 hatásai a működésükre, részvételi szándék az akciótervben, kapcsolat a KRAFT programmal, tőkebevonási tapasztalatok, Kőszeg és környékének lokalizációs előnyei („hely szelleme”), együttműködési hajlandóság és tapasztalatok | 2021. október 15. |
| 7. | **Online kérdőíves felmérés kutatási jelentésének bemutatása** online helyi érintett találkozó keretében | 60-90 perces webinárium formájú online helyi értinett találkozó a felmérés eredményeiről | 2021. október 29. |
| 8. | **Stratégiai fejlesztési forgatókönyv és kockázatelemzés** (25-30 oldalas dokumentum) | Kettő forgatókönyv (pesszimista és pozitív-realista) felállítása a felmérés eredményei alapján. Sikerfaktorok és indikátorok meghatározása az akciótervhez. | 2021. október 29. |
| 9. | **Helyi értinett találkozó a lakosság részvételével 2.** (online fórum) | A projekt eredményeinek, jó gyakorlatainak és akciótervének társadalmasítása. | 2021. november 30. |

Mindegyik felsorolt feladat esetében folyamatos egyeztetés szükséges az iASK által kijelölt kapcsolattartóval, Dr. Szabó Mariann szakmai vezetővel.

A helyi értinett találkozókat megfelelően dokumentálni szükséges (jelenléti ív, összefoglalók/ feljegyzések, fényképek), ugyanígy a mélyinterjúkat is (interjúalanyok által jóváhagyott jegyzőkönyvek).

Fontos elvárás, az adatgyűjtések lefolytatása, a lekérdezések eredményeinek összegyűjtése, adatbázis összeállítása, továbbá az adatok tisztítása, elemzésre való előkészítése.

A teljesítés igazolása havonta történik (2021. augusztus, szeptember, október és november).

A teljesítés szakmai megvalósításáért felelős: Dr. Szabó Mariann szakmai vezető

1. **A szerződés időtartama vagy a teljesítés határideje:**

A szerződés időtartama: a szerződés aláírásától számítva aláírástól számítva 2021. december 31-ig érvényes. A dokumentumok(rész)leadását követően Megrendelőlen 15 nap áll rendelkezésre a jelentés elfogadását, vagy korrekció, javítás kérésre.

1. **A Választott eljárás:** Beszerzési eljárás
2. **A teljesítés helye:** A teljesítés a Megbízott székhelyén történik.
3. **Szerződést biztosító mellékkötelezettségek:** Az ajánlattételi felhívás mellékletét képző szerződésben részletezettek szerint.
4. **Fizetési feltételek:**

Megbízott a megadott ütemezéseket követően számla benyújtására jogosult a teljesítést követően. Megbízó a számlák átvételének napját követően 30 napon belül átutalással fizet a Megbízott bankszámlájára.

Illetve az ajánlattételi felhívás mellékletét képző szerződésben részletezettek szerint.

1. **Az ajánlatban megadandó adatok, benyújtandó nyilatkozatok és egyéb dokumentumok:**

**Tartalomjegyzék szerint:**

1. Ajánlattételi nyilatkozatok
2. Összeférhetetlenségi nyilatkozat
3. Átláthatósági nyilatkozat
4. Aláírási címpéldány, vagy meghatalmazás (egyéni vállalkozó esetben nem szükséges benyújtani)
5. Referencia igazolás, szakmai igazolás
6. Szakmai ajánlat, nyilatkozatok (A 3. pontban leírt feladatokra vonatkozó megvalósítás)
7. **Az ajánlat formai és tartalmi feltételei:**

Az ajánlat formai feltételei:

Az ajánlatokat aláírva, scannelten 2021. július 5. 15:00 óráig az [agnes.gellen-kovacs@iask.hu](mailto:agnes.gellen-kovacs@iask.hu) , valamint a [mariann.szabo@iask.hu](mailto:mariann.szabo@iask.hu) e-mail címre kell megküldeni.

**Az ajánlatot elegendő elektronikus úton (pdf formátum) megküldeni.**

* **Az ajánlatot és az ajánlatot tartalmazó nyilatkozatokat, dokumentumokat az arra jogosult írhatja csak alá.**
* Az ajánlatot aláíró(k) aláírási címpéldánya, vagy a 2006. évi V. törvény 9. § (1) bekezdés szerinti aláírás-mintája, vagy meghatalmazása, egyéni vállalkozás esetében nem szükséges a benyújtása.
* Amennyiben Ajánlattevő papír alapon nyújtja be ajánlatát, úgy az ajánlattételi határidő lejártáig, átadás átvételi igazolással teheti meg.

Az ajánlatok érvényességi követelményei:

* + Érvényes ajánlatot az nyújthat be, aki Ajánlatkérőtől ajánlatkérést kapott.
  + Az ajánlatkérés másra nem ruházható át.
  + Érvénytelen az ajánlat, ha azt az ajánlatkérésben meghatározott ajánlattételi határidő lejárta után nyújtották be.
  + Érvénytelen az ajánlat, ha az ajánlati ár eléri a beszerzés tárgyára vonatkozó hatályos közbeszerzési értékhatárokat.
  + Ajánlatot, nyilatkozatot az arra jogosult, vagy meghatalmazott képviselő írhat alá, meghatalmazás esetében kérjük a meghatalmazás benyújtását.

Az ajánlattétel nyelve:

* + Az eljárás és az ajánlattétel nyelve a magyar. Az eljárás során mindennemű közlés magyar nyelven történik, kommunikáció semmilyen más nyelven nem fogadható el. Az ajánlat magyar nyelven kívül más nyelven nem nyújtható be.

1. **Az eljárás tárgyalásos vagy tárgyalás nélküli:** Jelen eljárásban a benyújtott ajánlatokat az Ajánlatkérő külön tárgyalás nélkül kívánja elbírálni.
2. **Értékelési szempont:**

A legalacsonyabb összegű ellenszolgáltatást nyújtó ajánlattevő kerül nyertesként kiválasztásra.

Ajánlatkérő a megajánlások meghatározásával összefüggésben az alábbiakra hívja fel az ajánlattevők figyelmét: Ajánlattevők az ajánlati ár vonatkozásában megajánlásaikat úgy kötelesek rögzíteni, hogy a kiadott árazatlan költségvetés valamennyi tételét beárazzák, majd a megajánlott tételenkénti nettó árakat összesítik.

1. **Annak meghatározása, hogy az ajánlattevő tehet-e többváltozatú ajánlatot**

Ajánlattevő nem tehet többváltozatú ajánlatot.

1. **Annak meghatározása, hogy az ajánlattevő a beszerzés tárgyának egy részére tehet-e ajánlatot**

Ajánlatkérő tárgyi beszerzési eljárás vonatkozásában nem teszi lehetővé részajánlatok tételét.

1. **Az alkalmassági minimumkövetelmények**

***Az ajánlattevők műszaki-szakmai alkalmasságának megítéléséhez szükséges adatok és a megkövetelt igazolási mód***

M.1. Az ajánlattevő köteles csatolni a felhívás megküldését megelőző 3 évben (2020., 2019., 2018.) teljesített legjelentősebb referenciáinak ismertetését.

Az ismertetőben meg kell adni legalább (i) a szerződést kötő másik fél megnevezését, (ii) a szerződés tárgyát (úgy, hogy abból az előírt alkalmassági minimumkövetelmény teljesülése egyértelműen megállapítható legyen), (iii) az ellenszolgáltatás összegét, (iv) a teljesítés idejét és (v) nyilatkozni kell arról, hogy a teljesítés az előírásoknak és a szerződésnek megfelelően történt-e.

vagy

**Az Ajánlatkérő elfogadja az ajánlattevőnek az arra vonatkozó nyilatkozatát, hogy megfelel az Ajánlatkérő által előírt műszaki-szakmai alkalmassági minimumkövetelménynek.**

**M2.** Az ajánlattevő köteles csatolni a teljesítésbe bevonni kívánt szakember szakmai önéletrajzát, valamint a végzettséget igazoló dokumentumokat.

Ajánlatkérő az előírt végzettséggel, képzettséggel egyenértékű végzettséget, képzettséget és jogosultságot is elfogadja, valamint az előírt jogosultság megszerzéséhez szükséges végzettség és képzettség bemutatásával is igazolható az adott alkalmassági feltételnek való megfelelés azzal, hogy ezen esetben (azaz amennyiben a szakember jogosultsággal nem, csak az annak megszerzéséhez szükséges végzettséggel és tapasztalattal rendelkezik) a jogosultság igazolását a szerződéskötésig igazolnia kell ajánlatkérő felé, amely igazolás a szerződés nyertes ajánlattevővel történő megkötésének feltétele.

***Az ajánlattevők műszaki-szakmai alkalmasságának*** ***minimumkövetelménye(i)***

M.1. Ajánlattevő alkalmatlan amennyiben nem rendelkezik a vizsgált időszakban összességében minimum nettó 1.000.000 Ft értékben az előírásoknak és a szerződésnek megfelelően teljesített, a jelen beszerzés tárgyával megegyező (beszerzés tárgya: turisztikai és/vagy település- és térségfejlesztési területen végzett kutatási, szakmai munka, vagy azzal egyenértékű) referenciával.

Ajánlattevő tárgyi alkalmassági követelménynek való megfelelését több szerződéssel is igazolhatja.

M.2. Alkalmatlan az ajánlattevő, amennyiben nem rendelkezik a szerződés teljesítése során igénybe venni kívánt legalább 1 db, felsőoktatásban szerzett gazdaságtudományi, agrár, szociológus, földrajztanár, vagy geográfus vagy azzal egyenértékű végzettségű szakképzettséggel.

Amennyiben a megjelölt szerződés teljesítése során az alkalmassági minimumkövetelményt igazoló fél konzorciumi tagként vagy alvállalkozóként vett részt, úgy az ellátott feladat(ok) tárgya, százalékos aránya és ennek, vagy ezek nettó ellenértéke is meghatározandó, ugyanis Ajánlatkérő ezeket fogja figyelembe venni az ajánlatok elbírálása során.

1. **Ajánlattételi határidő:** 2021. július 5. 15:00 óra
2. **Ajánlatok benyújtásának címe:**

Felsőbbfokú Tanulmányok Intézete, 9730 Kőszeg, Chernel u. 14.

e-mail: [agnes.gellen-kovacs@iask.hu](mailto:agnes.gellen-kovacs@iask.hu), [mariann.szabo@iask.hu](mailto:mariann.szabo@iask.hu)

1. **Az ajánlati kötöttség minimális időtartama:**

Ajánlati kötöttség időtartama az ajánlattételi határidő lejártától számított 30 nap.

1. **Ajánlatok felbontásának helye, ideje:**

Ajánlatok felbontásának helye: Felsőbbfokú Tanulmányok Intézete, 9730 Kőszeg, Chernel u. 14. (Pénzügyi és Gazdasági Főosztály, Földszint)

Ajánlatkérő székhelye: Felsőbbfokú Tanulmányok Intézete, 9730 Kőszeg, Chernel u. 14.

Ajánlatok felbontásának ideje:

Az ajánlatok felbontásán jelenlétre jogosultak: Ajánlatkérő, az ajánlattevők, valamint az általuk meghívott személyek.

1. **Kizáró okok**

Az eljárásban nem lehet ajánlattevő olyan gazdasági szereplő, amely

* végelszámolás alatt áll, vagy vonatkozásában csődeljárás elrendeléséről szóló bírósági végzést közzétettek, vagy az ellene indított felszámolási eljárást jogerősen elrendelték, vagy ha a gazdasági szereplő személyes joga szerinti hasonló eljárás van folyamatban, vagy aki személyes joga szerint hasonló helyzetben van;
* tevékenységét felfüggesztette vagy akinek tevékenységét felfüggesztették;
* gazdasági, illetve szakmai tevékenységével kapcsolatban jogerős bírósági ítéletben megállapított bűncselekményt követett el, amíg a büntetett előélethez fűződő hátrányok alól nem mentesült; vagy akinek tevékenységét a jogi személlyel szemben alkalmazható büntetőjogi intézkedésekről szóló 2001. évi CIV. törvény 5. §-a (2) bekezdés b), vagy g) pontja alapján a bíróság jogerős ítéletében korlátozta, az eltiltás ideje alatt, vagy ha az ajánlattevő tevékenységét más bíróság hasonló okból és módon jogerősen korlátozta;
* beszerzési eljárásokban való részvételtől jogerősen eltiltásra került, az eltiltás ideje alatt;
* egy évnél régebben lejárt adó-, vámfizetési vagy társadalombiztosítási járulékfizetési kötelezettségének - a letelepedése szerinti ország vagy az ajánlatkérő székhelye szerinti ország jogszabályai alapján - nem tett eleget, kivéve, ha megfizetésére halasztást kapott;
* korábbi - három évnél nem régebben lezárult - beszerzési eljárásban hamis adatot szolgáltatott és ezért az eljárásból kizárták, vagy a hamis adat szolgáltatását jogerősen megállapították, a jogerősen megállapított időtartam végéig.

1. **Hiánypótlás lehetősége és tárgyköre:**

Ajánlatkérő a hiánypótlás lehetőségét egy alkalommal teljeskörűen biztosítja.

1. **Az eredményhirdetés tervezett időpontja és módja:**

Ajánlatkérő az ajánlattevőket a döntés eredményéről a döntést követően e-mailben értesíti.

Ajánlatkérő tájékoztatja ajánlattevőket, hogy tárgyi eljárás vonatkozásában külön eredményhirdetést nem kíván tartani.

1. **Szerződéskötés tervezett időpontja:** Az eljárás eredményének a kihirdetését követően haladéktalanul a nyertes ajánlattevővel egyeztetett időpontban, az Ajánlatkérő székhelyén.
2. **A dokumentáció rendelkezésre bocsátásának módja**

Ajánlatkérő jelen ajánlattételi felhívás mellékleteként küldi meg az ajánlattevők részére a teljes dokumentációt.

1. **Szerződés meghatározása: Megbízási szerződés**
2. **Egyéb előírások**

* Ajánlatkérő fenntartja magának a jogot, hogy az eljárást indokolás nélkül eredménytelennek nyilvánítsa.
* Ajánlatkérő az ajánlat elkészítéséért térítést nem fizet. Az ajánlat elkészítésének és Ajánlatkérőhöz való eljuttatásának valamennyi költsége az Ajánlatadót terheli.
* Az ajánlatkérésben nem szabályozott kérdésekben a Ptk. (2013. évi V. törvény) vonatkozó rendelkezései megfelelően irányadóak.

1. ***Az Európai Unióból származó forrásból támogatott beszerzés esetén az érintett projektre (programra) vonatkozó adatok:***

Tárgyi beszerzési eljárás az EU alapokból finanszírozott projekttel és/vagy programmal kapcsolatos:

**Szakértői támogatói feladatok ellátása INTERREG Europe programban megvalósuló PGI05790 sz. Local Flavours projektben**

1. Figyelembe véve, hogy az eljárás tárgyát, illetve becsült értékét, valamint a Közbeszerzésekről szóló 2015. évi CXLIII. törvény (a továbbiakban: „**Kbt**.”) feltételeit, Ajánlatkérő jelen eljárás vonatkozásában egyszerű beszerzési eljárást kezdeményez beszerzési szabályzat alapján.
2. Közös ajánlattétel esetében az ajánlathoz csatolni kell a közös egyetemleges felelősségvállalásról szóló megállapodás másolati példányát (konzorciális szerződést), amely tartalmazza az ajánlattevők között, a beszerzési eljárással kapcsolatos hatáskörök bemutatását, kijelöli azon ajánlattevőt, aki a konzorciumot az eljárás során kizárólagosan képviseli, illetőleg a közös ajánlattevők nevében hatályos jognyilatkozatot tehet. A megállapodásnak azt is tartalmaznia kell, hogy a közös ajánlattevők nyertességük esetén a szerződésben vállalt valamennyi kötelezettség teljesítéséért egyetemleges felelősséget vállalnak.
3. Amennyiben bármely, az ajánlathoz csatolt okirat, igazolás, nyilatkozat, stb. nem magyar nyelven kerül kiállításra, úgy azt az ajánlattevő a 24/1986. (VI. 26.) MT rendelet 5. §-a szerinti hiteles magyar nyelvű fordításban is köteles becsatolni. A fordítás tartalmának helyességéért az ajánlattevő felel.
4. Az ajánlatok összeállításával és benyújtásával kapcsolatban felmerült összes költség az ajánlattevőt terheli.
5. Az ajánlattételre felhívott szervezetek ajánlatukban megjelölhetnek konzorciumi partnereket (közös ajánlattevő). Konzorciumi (közös ajánlattevők) ajánlattétel esetén elegendő, ha egy konzorciumi tag kapott ajánlattételi felhívást.
6. Ajánlatevő köteles csatolni a maradéktalanul beárazott költségvetését.
7. Az ajánlatban csatolni kell az ajánlatot aláíró(k) aláírási címpéldányát, vagy a 2006. évi V. törvény 9. § (1) bekezdés szerinti aláírás-mintáját.
8. Az ajánlatban lévő minden dokumentumot (nyilatkozatot) a végén alá kell írnia az erre jogosult(ak)nak vagy olyan személynek, vagy személyeknek aki(k) erre a jogosult személy(ek)től írásos felhatalmazást kaptak.
9. Nyertes ajánlattevő az ellenérték teljes megfizetésének fejében köteles vállalni, hogy a megkötésre kerülő szerződés teljesítésével összefüggésben keletkező szerzői vagyoni jogait átruházza az Ajánlatkérőre - figyelembe véve a szerzői jogról szóló 1999. évi LXXVI. törvény vonatkozó rendelkezéseit, valamint az abban foglalt előírásokat, azaz különösen, de nem kizárólagosan a szerzői jogról szóló 1999. évi LXXVI. törvény 9. § -ában foglaltakat - kizárólagos, bármilyen területi, felhasználási, időbeli és harmadik félre való átruházással kapcsolatos korlátozások nélküli módon.

Ajánlattevő fentiek keretében, különösen, de nem kizárólagosan a forráskód tekintetében is irányadónak kell, hogy tekintse a szerzői vagyoni jogok átruházását.

Ajánlattevő a megajánlott ellenértéket úgy köteles meghatározni, hogy azt megfelelőnek ítélje a szerzői vagyoni jogoknak fentiekben rögzített átruházás tükrében.

1. Ajánlatkérő rögzíti, hogy a jelen felhívás nem eredményez sem ajánlati, sem szerződéskötési kötöttséget az Ajánlatkérő részéről. A szerződéskötés az Ajánlatkérő külön és saját diszkrecionális jogkörében megkötött döntésétől függ, amely döntésről értesíteni fogja az ajánlatot benyújtó ajánlattevőket.
2. Az eljárást megindító felhívás 2021. június 28. napján kerül megküldésre az ajánlattevők részére.

Kőszeg, 2021. június 28.

**Felsőbbfokú Tanulmányok Intézete**

képviseli: Dr. Miszlivetz Ferenc, főigazgató